

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.4 |  2025. gada 31. jūlijā |

**26.**

# Par pilnvarojumu atļaujas izsniegšanai ielu tirdzniecības organizēšanai Ogres novadā

Pašvaldību likuma 25. panta pirmā daļa nosaka, ka dome pilnvaro pašvaldības administrācijas iestādi vai amatpersonu izdot administratīvo aktu pašvaldības vārdā, izņemot gadījumu, kad likums vai Ministru kabineta noteikumi tieši nosaka to pašvaldības institūciju, tostarp domi, kuras kompetencē ir administratīvā akta izdošana.

Ministru kabineta 2010. gada 12. maija noteikumu Nr. 440 “[Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kā](https://likumi.lv/ta/id/210696-noteikumi-par-tirdzniecibas-veidiem-kas-saskanojami-ar-pasvaldibu-un-tirdzniecibas-organizesanas-kartibu)rtību” 10. punkts nosaka, ka ielu tirdzniecība ir atļauta, ja tirdzniecības dalībnieks ir saņēmis pašvaldības atļauju un tā atrodas tirdzniecības vietā. Preču pārdošana tirdzniecības vietā bez pašvaldības atļaujas ir tirdzniecība neatļautā vietā.

Valsts pārvaldes iekārtas likuma 10. panta desmitā daļa nosaka, ka valsts pārvaldi organizē pēc iespējas efektīvi. Valsts pārvaldes institucionālo sistēmu pastāvīgi pārbauda un, ja nepieciešams, pilnveido, izvērtējot arī funkciju apjomu, nepieciešamību un koncentrācijas pakāpi, normatīvā regulējuma apjomu un detalizāciju un apsverot deleģēšanas iespējas vai ārpakalpojuma izmantošanu.

Ņemot vērā augstāk minēto un pamatojoties uz Pašvaldību likuma 25. panta pirmo daļu, nolūkā nodrošināt pēc iespējas efektīvāku procedūru ielu tirdzniecības atļauju izsniegšanai Ogres novada administratīvajā teritorijā ietilpstošajās teritoriālā iedalījuma vienībās, izņemot Ogres valstspilsētu, tai skaitā samazinot laiku, kas nepieciešams ielu tirdzniecības atļauju sagatavošanai, saskaņošanai un izsniegšanai,

**balsojot: ar 22 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Ansons, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Pilnvarot** Ogres novada pašvaldības pilsētu un pagastu pārvaldes, pilsētu un pagastu apvienību pārvaldes Ogres novada pašvaldības vārdā izskatīt iesniegumus atļaujas saņemšanai ielu tirdzniecības organizēšanai un izsniegt atļaujas ielu tirdzniecības organizēšanai vai pieņemt lēmumus par atteikumu izsniegt atļaujas un paziņot to iesnieguma iesniedzējam [Paziņošanas likumā](https://likumi.lv/ta/id/212499-pazinosanas-likums) noteiktajā kārtībā šādās Ogres novada administratīvajā teritorijā ietilpstošajās teritoriālā iedalījuma vienībās:
	1. Birzgales pagasta pārvaldei – Birzgales pagasta teritorijā;
	2. Ikšķiles pilsētas un Tīnūžu pagasta apvienības pārvaldei:
		1. Ikšķiles pilsētas teritorijā;
		2. Tīnūžu pagasta teritorijā;
	3. Jumpravas pagasta pārvaldei – Jumpravas pagasta teritorijā;
	4. Krapes pagasta pārvaldei – Krapes pagasta teritorijā;
	5. Ķeguma pilsētas pārvaldei – Ķeguma pilsētas teritorijā;
	6. Ķeipenes pagasta pārvaldei – Ķeipenes pagasta teritorijā;
	7. Lauberes pagasta pārvaldei – Lauberes pagasta teritorijā;
	8. Lēdmanes pagasta pārvaldei – Lēdmanes pagasta teritorijā;
	9. Lielvārdes pilsētas un pagasta apvienības pārvaldei:
		1. Lielvārdes pilsētas teritorijā;
		2. Lielvārdes pagasta teritorijā;
	10. Madlienas pagasta pārvaldei – Madlienas pagasta teritorijā;
	11. Mazozolu pagasta pārvaldei – Mazozolu pagasta teritorijā;
	12. Meņģeles pagasta pārvaldei – Meņģeles pagasta teritorijā;
	13. Ogresgala pagasta pārvaldei – Ogresgala pagasta teritorijā;
	14. Rembates pagasta pārvaldei – Rembates pagasta teritorijā;
	15. Suntažu pagasta pārvaldei – Suntažu pagasta teritorijā;
	16. Taurupes pagasta pārvaldei – Taurupes pagasta teritorijā;
	17. Tomes pagasta pārvaldei – Tomes pagasta teritorijā.
2. Ogres novada pašvaldības pilsētu un pagastu pārvaldēm, pilsētu un pagastu apvienību pārvaldēm, īstenojot šā lēmuma 1. punktā minēto pilnvarojumu, ir šādi pienākumi:
	1. ievērot Ministru kabineta 2010. gada 12. maija noteikumos Nr. 440 “[Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kā](https://likumi.lv/ta/id/210696-noteikumi-par-tirdzniecibas-veidiem-kas-saskanojami-ar-pasvaldibu-un-tirdzniecibas-organizesanas-kartibu)rtību” minētās prasības ielu tirdzniecības atļauju izsniegšanai;
	2. ievērot Ogres novada pašvaldības domes noteikto kārtību, kādā tirdzniecības dalībnieks vai tirdzniecības organizators saskaņo ar pašvaldību tirdzniecības vietas iekārtošanu;
	3. ievērot Ogres novada pašvaldības domes noteikto ielu tirdzniecības nodevas apmēru, samaksas kārtību un nodevas maksātāju grupas, kuras atbrīvojamas no nodevas samaksas, vai kurām piešķirami atvieglojumi;
	4. nodrošināt, ka ielu tirdzniecība ar pārtikas produktiem tiek atļauta, ja tirgotājs var nodrošināt atbilstošu pārtikas produktu tirdzniecības temperatūras režīmu un ievērot valstī noteiktās atbilstošas sanitārās, higiēnas un epidemioloģiskās prasības;
	5. ievērot Valsts ieņēmumu dienesta un Pārtikas un veterinārā dienesta sniegto informāciju ielu tirdzniecības organizēšanai un atļauju izsniegšanai.
3. Ogres novada pašvaldības pilsētu un pagastu pārvaldēm, pilsētu un pagastu apvienību pārvaldēm līdz katra mēneša 15. datumam informēt Valsts ieņēmumu dienestu un Pārtikas un veterināro dienestu par iepriekšējā mēnesī izsniegtajām atļaujām ielu tirdzniecībai un ielu tirdzniecības organizēšanai, norādot vismaz šādu informāciju:
	1. tirdzniecības dalībniekus un realizējamo preču grupas;
	2. izsniegto atļauju derīguma termiņus.

Sēdes vadītāja,

domes priekšsēdētāja vietnieka A. Kraujas paraksts)